Aalborg fik nyt center for miljø fra årsskiftet - men nu svinger miljøministeren sparekniven

Fra nytår blev der oprettet syv statslige miljøcentre som led i kommunalreformen. Centrene ligger i Nykøbing Falster, Ringkøbing, Ribe, Odense, Roskilde, Aalborg og Århus. De skal spare fem procent årligt i 2008, 2009 og 2010. Dermed svinder medarbejderstaben fra 578 ansatte i år til 507 ansatte i 2010. Det oplyste miljøminister Connie Hedegaard onsdag ved et åbent samråd i Folketingets miljøudvalg. /ritzau/